**CONSILIUL GENERAL AL MUNICIPIULUI BUCUREŞTI**

**ADMINISTRAŢIA GRĂDINA ZOOLOGICĂ**

**APROBAT,**

**DIRECTOR,**

**Dr.Ancuta Elena OPREA**

**A N U N Ţ**

Administraţia Grădina Zoologică, serviciu public de interes local al Municipiului Bucureşti, cu sediul in str.Vadul Moldovei nr.4, sector 1 , organizează in perioada 23.06.2021 – 28.06.2021, ora 10,00, concurs/examen pentru ocuparea următoarei funcţii contractuale vacante:

* 1 post Muncitor Necalificat în cadrul Formației Muncitori Întreținere, poz.nr.82 din statul de funcții al instituției

**Documente necesare înscrierii la concurs**

Concursul se organizează în conformitate cu prevederile “Regulamentului privind ocuparea posturilor vacante sau temporar vacante corespunzătoare funcţiilor contractuale din cadrul instituţiilor/serviciilor publice de interes local al Municipiului Bucureşti, precum şi pentru promovarea în grade sau trepte profesionale imediat superioare, ori în funcţie a personalului contractual al acestora”, aprobat prin Dispoziţia Primarului General al Municipiului Bucureşti nr.1736/2015, în aplicarea HG nr.286/2011, cu modificările şi completările ulterioare şi aprobării Primarului General, conform referatului PMB - Direcţia Managementul Resurselor Umane, înregistrat cu nr.686/352/12.05.2021.

**Condiţii generale privind ocuparea posturilor:**

* Să aibă cetăţenia română , cetaţenie a altor state membre ale Uniunii Europene sau a statelor aparţinând Spaţiului Economic European şi domiciliul in România;
* Să cunoască limba română, scris si vorbit;
* Să aibă vârsta minimă reglementată de prevederile legale in vigoare;
* Să aibă capacitate deplină de exerciţiu;
* Să aibă o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
* Să indeplineasca condiţiile de studii şi, după caz, de vechime sau alte condiţii specifice cerinţelor postului scos la concurs;
* Să nu fi fost condamnat definitiv pentru săvârşirea unei infracţiuni contra umanităţii, statului ori contra autorităţii, de serviciu sau in legatură cu serviciul, care impiedică infăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care l-ar face incompatibil cu exercitarea funcţiei, cu excepţia situaţiei in care a intervenit reabilitarea.

Dosarele se vor depune la sediul instituţiei, respectiv la Biroul Resurse Umane, Formare Profesională, Comunicare şi Relaţii Publice, de luni până vineri, între orele 10,00-15,00, în termen de 10 zile lucrătoare de la data publicării prezentului anunţ şi vor cuprinde următoarele documente:

* Cerere de înscriere la concurs adresată directorului Administraţiei Grădina Zoologică, care va fi pusă la dispoziţie de Biroul Resurse Umane, Formare Profesională, Comunicare şi Relaţii Publice;
* Copia şi originalul actului de identitate sau orice alt document care atestă identitatea, potrivit legii, după caz;
* Copiile şi originalele documentelor care să ateste nivelul studiilor şi ale altor acte care atestă efectuarea unor specializări;
* Copia şi originalul carnetului de muncă, conformă cu originalul, sau, după caz, o adeverinţă care să ateste vechimea în muncă, în meserie şi/sau în specialitatea studiilor, obligatorie după data de 01.01.2011;
* Cazierul judiciar sau o declaraţie pe proprie raspundere că nu are antecedente penale care să-l facă incompatibil cu funcţia pentru care candidează;
* Adeverinţa medicală care să ateste starea de sănătate corespunzătoare, eliberată cu cel mult 6 luni anterior derulării concursului, de către medicul de familie al candidatului sau de către unitaţile medicale abilitate, aceasta trebuind să contină in clar, numărul, data, numele emitentului şi calitatea acestuia, în formatul standard stabilit de Ministerul Sănătăţii;
* Curriculum vitae;

**NOTĂ:**

**Actele prevăzute mai sus vor fi prezentate şi în original în vederea verificării conformităţii copiilor cu acestea.**

**În cazul cazierului judiciar, candidatul declarat admis la selecţia dosarelor, care a depus o declaraţie pe proprie răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai tarziu până la data desfăşurării primei probe a concursului.**

**Calendarul concursului**

**Concursul constă in 3 (trei) etape succesive:**

1. Selecţia dosarelor de inscriere;
2. Proba scrisă/practică;
3. Interviul;

Selecţia dosarelor de concurs se va face în maximum 2 zile lucrătoare de la data expirării termenului de depunere a dosarelor, iar rezultatele selecţiei dosarelor vor fi publicate prin afişare la sediul instituţiei, în termen de de 1 zi lucrătoare.

Proba scrisă/practică va avea loc la sediul instituţiei în data de 17.06.2021, ora 10,00.

Proba interviu va avea loc în termen de maximum 4 zile lucrătoare de la susţinerea probei scrise/practice , la sediul Administraţiei Grădina Zoologică şi va fi comunicată prin afişare la sediul instituţiei.

Notarea probei scrise/practice şi a interviului se va face în maximum 1 zi lucrătoare de la data susţinerii fiecărei probe.

Comunicarea rezultatelor probei scrise/practice şi a interviului vor fi publicate în termen de 1 zi lucrătoare de la finalizarea fiecărei probe.

Contestaţiile se pot depune în termen de cel mult 1 zi lucrătoare de la data afişării rezultatului selecţiei dosarelor de înscriere, respectiv de la data afişării rezultatelor la proba scrisă/practică şi a interviului, sub sancţiunea decăderii din acest drept şi vor fi soluţionate în termen de maximum 1 zi lucrătoare de la expirarea termenului de depunere a contestaţiilor.

Anexe la prezentul anunţ:

* Anexa nr.1 - privind condiţiile specifice pentru ocuparea postului vacant de Muncitor Necalificat în cadrul Formației Muncitori Întreținere, poz.nr.82 din statul de funcții al instituției

Intocmit,

Buia Vasilica

Şef Birou